OpenLLM-France/wikimedia huggingface dataset:
# Jamendo

Jamendo és una plataforma musical i una comunitat d'àmbit internacional, creada al voltant de la música lliure, on els artistes poden pujar la seva música gratuïtament i el seu públic descarregar-la sota llicència Creative Commons. Fou fundada el gener del 2005.
Posa a disposició un catàleg de més de 7.000 artistes i més de 19.000 àlbums.
El nom és una contracció de les paraules "Jam" i "crescendo".

## Característiques principals

* Música amb llicències Creative Commons o Art Lliure.
* Descàrregues d'àlbums sencers per BitTorrent i eDonkey.
* Arxius en format Ogg Vorbis i MP3.
* Un sistema integrat de recomanació i qualificació d'àlbums.
* Etiquetes i ressenyes fetes per la mateixa comunitat.
* Streaming d'àudio d'una cançó, àlbums sencers o de 'els teus favorits'.
* Hostalatge gratuït per als artistes.
* Enllaços als llocs oficials dels artistes.
* Donacions voluntàries per als artistes a través de Paypal.

## Lliure i legal

Tota la música a Jamendo és sota alguna de les múltiples llicències Creative Commons, fent que sigui lliure i legal descarregar-la. Jamendo permet streaming de tots els seus àlbums, ja sigui en format MP3 o en OGG Vorbis, també ofereix descàrregues a través de les xarxes de BitTorrent i eDonkey.

## Remuneració als artistes

Jamendo proveeix la donació voluntària als artistes que manifestin l'esmentat desig. Els pagaments es realitzen a través de Paypal i es lliuren íntegres als artistes, menys les despeses bancàries i 50 cèntims d'euro per a Jamendo pels seus serveis. Entre gener i març de 2007, es va obrir a tall de prova un sistema de remuneració addicional mitjançant el qual el 50% dels ingressos per publicitat serien donats als artistes que s'acollissin al programa.

## Comunitat

Amb base a Luxemburg, Jamendo és internacional. Mentre que el gruix principal de la comunitat està format per francòfons, el lloc és actualment disponible en 6 idiomes (anglès, francès, castellà, alemany, italià i polonès). Altres llengües són en fase de desenvolupament, cada usuari registrat podent col·laborar en la traducció a partir del programa en anglès o francès.

## Hostalatge

Jamendo ofereix hostalatge gratuït per als artistes, sempre que la seva música sigui publicada sota llicències Creative Commons o Art Lliure.

## Algunes dades

Dades extretes de les estadístiques públiques de Jamendo a 29 de novembre de 2007.
* Hores disponibles de música 4.934
* Nombre total de pistes o cançons 78.443
* Nombre d'àlbums disponibles 5.913
* Nombre d'artistes registrats 337.292
* Nombre de membres registrats 212.819
* Mida total dels arxius distribuïts 2.65 TB
* Descàrregues realitzades a través de BitTorrent 2.580.612
* Nombre d'idiomes disponibles 26

## Referències

* ↑ «La ganancias compartidas por publicidad en Jamendo». Arxivat de l'original el 2007-02-25. [Consulta: 13 abril 2009].
* ↑ Estadísticas de Jamendo

## Enllaços externs

* Pàgina web de Jamendo
# Zolotukha (Vladímir)

* Per a altres significats, vegeu «Zolotukha».
Zolotukha (en rus: Золотуха) és un poble (un possiólok) de l'óblast de Vladímir, a Rússia, segons el cens del 2010 tenia 281 habitants. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Ajuntament de Sant Celoni

L'ajuntament de Sant Celoni és un edifici de Sant Celoni (Vallès Oriental) inclòs a l'Inventari del Patrimoni Arquitectònic de Catalunya.

## Descripció

És un edifici civil amb façanes a tres carrers. Compost de planta baixa i dos pisos, el cos central amb coberta a quatre vessants, els cossos laterals, amb una sola planta pis i coberta plana coronada amb una balustrada. Del cos central destaca una torre de planta quadrada de coberta plana emmarcada per un potent ràfec, de la coberta en sobresurt una piràmide de ferro amb les campanes del rellotge. Els elements formals i decoratius són modernistes.

## Història

Aquest edifici es troba a la Plaça Major o Plaça de la Vila. La Plaça Major és l'espai urbà més important del nucli antic de la vila, en aquesta es troben altres edificis representatius de l'arquitectura de finals del segle xix i inicis del segle xx.

## Referències

* 1 2 «Ajuntament de Sant Celoni». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# Overijse

Overijse és un municipi belga de la província de Brabant Flamenc a la regió de Flandes. Està compost pels nuclis d'Overijse, Jezus-Eik, Maleizen, Eizer, Overijse, Terlanen i Tombeek.
El nom prové del riu IJse que rega el municipi, amb el prefix Over que significa «damunt» per a diferenciar-lo de Neerijse, o «IJse d'avall», un nucli d'Huldenberg.

## Agermanaments

* Bacharach
* Bruttig-Fankel
* Lecco
* Mâcon
* Modra

## Persones

* Justus Lipsius (1547-1606), filòleg i historiador
# Shabeellaha Dhexe

Shabele Mitjà (somali: Shabeellaha Dhexe; àrab: شبيلي الوسطى, Xabīlī al-Wusṭà) és una regió administrativa (gobolka) al centre de Somàlia.

## Geografia i població

Limita amb les regions somalis de Galguduud, Hiiraan, Shabeellaha Hoose i Banaadir, i amb l'oceà Índic.
Té uns 22.000 km² de superfície i el riu Shabele (Shabeelle) travessa la regió. Com a part de la regió de Mogadiscio o del Banaadir, la capital era Muqdisho fins al 1982 en què la regió es va dividir en tres, i Jowhar va assumir la capitalitat del Shabele Mitjà.
La població abans del 1984 era de 352.000 habitants i actualment el consell regional assegura que són 1.600.000. Els clans principals són els hawiye (subclans dels abgaal - el principal- i galjecel) i el shiidle; altres clans amb certa presència són els mobilen, kabole i hilibi.

## Districtes

La regió es va crear el 1982 amb quatre districtes:
* Jowhar
* Ballcad o Balcad o Bal'ad
* Caadale o Adale o Cadale
* Adan Yabal o Aadan Yabaal
* Gumarow or Gumaroow
Després es van afegir:
* Gumaroow
* War Sheikh o Warsheikh
* Mahaday o Mahadaay Weyn
* Runirgon

## Economia

La regió es dedica principalment a l'agricultura (entre 100 i 500 mm de precipitació anual) i la pesca (400 km de línia marítima a l'oceà Índic)

## Història

La seva història forma part de la del Banadir (regió històrica) i de la colònia de Benadir (després Somàlia Italiana) i de la Vall del Shabele.
Creada com a regió administrativa després del 1982, probablement per compensar la balança de clans al crear les regions el règim de Siad Barre, va romandre sense incidents fins al 1991. Després de la caiguda e Barre, la regió fou feu del Muhammad Fara Hassan, àlies Aydid. Després de l'evacuació de les forces de l'ONU el 1995 Aydid va dirigir el territori fins a la seva mort el 1996, però les milícies del clan habar gedir (dirigides pel seu fill) i els seus aliats van continuar a la regió fins al 2006 quan la Unió de Corts Islàmiques va imposar el seu poder i finalment van entrar a Mogadiscio el juny, avançant llavors cap a Jowhar que fou ocupada el 13 de juny del 2006.
A finals de desembre del 2006 les forces etíops eren a la regió i van ocupar Jowhar el 27 de desembre. Durant el 2007 es van reorganitzar els islamistes que van formar (setembre), units a altres grups i clans, l'Aliança pel Nou Alliberament de Somàlia, i el 2008, després d'ocupar diverses ciutats i temporalment la capital regional (per dues vegades, el 26 de març i 9 d'abril), Jowhar fou ocupada el 27 d'abril i es va establir la xara sota el xeic Daahir Adow Alasow. L'agost del 2008 el xeic va anunciar que no donava suport especial a cap de les dues faccions islamistes en què s'havia dividit l'Aliança pel Nou Alliberament de Somàlia: la facció radical i la que havia negociat un acord a Djibouti amb el Govern Federal de Transició (dirigides per Sheik Shariif i per Sheik Hasan Daahir), però que en tot cas no uniria les seves forces a les del govern federal i tampoc volia el desplegament de les forces de l'Aliança a la regió del Shabele. De fet l'Aliança estava esclatant en faccions i clans.
# Serratalt (Tiurana)

* Aquest article tracta sobre el cim de Serratalt a Tiurana. Vegeu-ne altres significats a «Serratalt (Castellar de la Ribera)».
El Serratalt és una muntanya de 700 metres que es troba al municipi de Tiurana, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrat y Sabina, el símbolo y el cuate

Serrat y Sabina, el símbolo y el cuate és una pel·lícula documental musical espanyola del 2013 escrita i dirigida per Francesc Relea sobre la gira per Hispanoamèrica dels cantants Joan Manuel Serrat (el símbol) i Joaquín Sabina (el cuate). Junt amb la pel·lícula fou estrenat un Compact Disc amb 17 cançons de la gira que componen la seva banda sonora. Fou editat en castellà amb subtitulació en anglès.

## Sinopsi

El documental mostra el la gira per Hispanoamèrica de Dos pájaros contraatacan, continuació de Dos pájaros de un tiro, amb concerts des de Los Angeles fins a Santiago de Xile durant nou mesos. Està amanit per les cançons de dos artistes diferents i alhora còmplices. Joan Manuel Serrat és el símbol i punt de referència de tota una generació que el venera, símbol no sols musical sinó de llibertat. Joaquín Sabina és el company, el "cuate", expressió mexicana que suggereix companyonia i complicitat. Als dos cantautors, diferents però complementaris, ens separen la meva enveja i el seu talent, diu de broma Sabina. El documental inclou, també l'encant de la seva música, les seves reflexions i la seva quotidianitat.

## Crítiques

| « | "El documental parteix de la música, aconsegueix altres nivells (el polític, el social, l'emocional), i s'imposa com un notable exercici de periodisme (...) Un imprescindible document sobre una especial manera de viure la música" | » |
| — Javier Ocaña: Diari El País |||
| « | "Notable documental que ens descobreix una cosa nova. (...) Un encant. (...) Puntuació: ★★★ (sobre 5)" | » |
| — Salvador Llopart: Diari La Vanguardia |||

## Nominacions

Fou nominada al Gaudí a la millor pel·lícula documental del 2014.

## Referències

* ↑ Serrat y Sabina presentan el documental “El Símbolo y el Cuate” en “Versión Española”, de TVE, sonymusic.es
* ↑ Serrat y Sabina, el símbolo y el cuate a catalanfilms.cat
* ↑ ‘El símbolo y el cuate’ o el amor de Serrat y Sabina por Latinoamérica, Semana, 11 de novembre de 2014
* ↑ Sabor de dulce llanto, El País, 26 de setembre de 2013
* ↑ 'El símbolo y el cuate': Sudamérica es posible, La Vanguardia, 27 de setembre de 2014
* ↑ Serrat y Sabina, el símbolo y el cuate, Acadèmia del Cinema
# Secció de futsal del Sporting Clube de Portugal

El Sporting Clube de Portugal és la secció de futsal del Sporting CP.

## Palmarès

* UEFA Futsal Cup: 1
** 2018/19
* Lliga portuguesa de futsal: 15
** 1990/91, 1992/93, 1993/94, 1994/95, 1998/99, 2000/01, 2003/04, 2005/6, 2009/10, 2010/11, 2012/13, 2013/14, 2015/16, 2017/18, 2018/19
* Copa portuguesa de futsal: 7
** 2005/06, 2007/08, 2010/11, 2012/13, 2015/16, 2017/18, 2018/19

## Referències

* ↑ Futsal - Sporting CP Web

## Enllaços externs

* Web del club
# Sliema Wanderers Football Club

L'Sliema Wanderers Football Club és un club maltès de futbol de la ciutat de Sliema.

## Història

* 1909 : Fundació com a Sliema Wanderers FC
* 1918 : Rebatejat Sliema Amateurs
* 1919 : Rebatejat Sliema Wanderers FC
* 1939 : absorció del Sliema Rangers FC
* 1944 : Rebatejat Sliema Athletic
* 1945 : Rebatejat Sliema Wanderers FC

## Jugadors destacats

* Dean Edwards (1993-1994) Arxivat 2007-09-13 a Wayback Machine.
* Carl Saunders (1994-1995) 18 gols
* Michael Mifsud (1997-2001) 60 gols
* Carmel Busuttil (1994-2001) 64 gols
* Gary Clark (1987-1989) Arxivat 2010-08-08 a Wayback Machine.
* Aleksandar Madzar (2006-2008)

## Palmarès

* Lliga maltesa de futbol (26): 1919-20, 1922-23, 1923-24, 1925-26, 1929-30, 1932-33, 1933-34, 1935-36, 1937-38, 1938-39, 1939-40, 1948-49, 1953-54, 1955-56, 1956-57, 1963-64, 1964-65, 1965-66, 1970-71, 1971-72, 1975-76, 1988-89, 1995-96, 2002-03, 2003-04, 2004-2005
* FA Trophy (22): 1935, 1936, 1937, 1940, 1946, 1948, 1951, 1952, 1956, 1959, 1963, 1965, 1968, 1969, 1974, 1979, 1990, 2000, 2004, 2009, 2026, 2024.
* Division 1: 1983-84
* Supercopa maltesa de futbol: 1996, 2000
* Löwenbräu Cup: 1999, 2001, 2002
* Super 5 Cup: 1990-91, 2001-02, 2003-04
* Cassar Cup: 1923-24, 1924-25, 1933-34, 1934-35, 1937-38, 1938-39, 1945-46, 1955-56, 1956-57, 1959-60, 1966-67
* Scicluna Cup: 1949-50, 1950-51, 1953-54, 1954-55, 1955-56, 1956-57, 1957-58, 1958-59, 1959-60, 1965-66
* Cousis Shield: 1917-18, 1919-20, 1923-24, 1925-26
* Christmas Cup: 1966-67, 1967-68, 1970-71
* Independence Cup: 1964-65, 1969-70, 1971-72, 1973-74, 1981-82
* Testaferrata Cup: 1964-65, 1974-75
* MFA Cup: 1931-32
* Sons of Malta Cup: 1972-73, 1979-80
* Euro Cup: 1982, 1987, 1990, 2004, 2005
* Christmas Tourney Cup: 1936-37, 1948-49
* Schembri Shield: 1955-56, 1957-58
* Empire Sports Ground Cup: 1923-24
* MFA League Cup: 1965-66, 1969-70, 1978-79, 1984-85
* MPFA Shield: 1954-55

## Enllaços externs

* Sliema Wanderers F.C web oficial Arxivat 2009-07-30 a Wayback Machine.
* Sliema Wanderers F.C Nursery web Arxivat 2010-08-09 a Wayback Machine.
* Sliema Wanderers F.C Fanzine
# Viquipèdia en anglès bàsic

La Viquipèdia en anglès bàsic (en anglès: Simple English Wikipedia) és una edició de l'enciclopèdia en línia Wikipedia escrita en anglès bàsic. Aquest projecte fou iniciat el 17 de novembre del 2003 amb el propòsit confessat de proporcionar una enciclopèdia en línia per a "persones que tenen necessitats diverses, com ara estudiants, nens, adults amb dificultats cognitives, i qualsevol persona que vol aprendre anglès". El maig del 2014 ja disposa de més de 100.000 pàgines amb contingut, i té més de 350.000 usuaris registrats, 633 dels quals són contribuïdors actius actualment.

## Descripció

Els articles de la Viquipèdia en anglès bàsic solen ser més breus que els seus corresponents de la Viquipèdia en anglès, ja que, en general, només contenen informació bàsica sobre cada concepte: Tim Dowling, del diari The Guardian, explicava que "la versió en anglès bàsic tendeix a aferrar-se als fets comunament acceptats". La interfície està retolada d'una manera més simplificada que a la Viquipèdia en anglès. Per exemple, l'enllaç "Article a l'atzar" es diu més directament "Mostrar una pàgina qualsevol"; es convida els usuaris a "modificar" les pàgines, en lloc d'"editar"-les; els enllaços en vermell indiquen que l'article en qüestió es troba "encara no iniciat", en lloc de parlar d'una "pàgina inexistent". El projecte utilitza unes 2.000 paraules angleses comunes, i es basa en l'anglès bàsic.

## Recurs per aprendre anglès

L'estil més senzill de la Viquipèdia en anglès bàsic fa que sigui un instrument ideal per aprendre la llengua anglesa. La seva major simplicitat de vocabulari i de sintaxi facilita la comprensió de la informació. Els materials que componen la Viquipèdia en anglès bàsic constitueixen la base per a "Una enciclopèdia per a nens", un projecte de la campanya One Laptop per Child.

## Referències

* 1 2 Parris, Sheri R. Adolescent Literacy, Field Tested: Effective Solutions for Every Classroom. International Reading Assoc., 2009, p. 76. ISBN 0-87207-695-4. «A version of Wikipedia, called Simple English Wikipedia, contains entries using the 2,000 or so most common words in English and is well suited for younger readers.» (anglès)
* ↑ Simple English Wikipedia:Simple English Wikipedia Wikimedia Foundation, 2009. [Consulta: 17/5/2009]. (anglès)
* 1 2 Tim Dowling. «Wikipedia too long-winded for you? Try the simple version». The Guardian, 14-01-2008. [Consulta: 17 maig 2009]. (anglès)
* ↑ Ayers, Phoebe; Matthews, Charles; Yates, Ben. How Wikipedia works: and how you can be a part of it. No Starch Press, 2008, p. 417. (anglès)
* ↑ Fabien Snauwaert. How to Learn English, 2010, p. 34 [Consulta: 18 juny 2011]. (anglès)
* ↑ «One Encyclopedia Per Child». Wiki.laptop.org. [Consulta: 29 juliol 2009]. (anglès)
* ↑ Lawrence A. Tomei, Robert Morris. Encyclopedia of Information Technology Curriculum Integration. Idea Group Inc (IGI), 2008, p. 544. ISBN 1-59904-881-7. (anglès)

## Enllaços externs

* Versió per a mòbil
# Trofeu President de la Generalitat

La Feninde és el trofeu de campió en els Campionats Individuals de pilota valenciana en les dos modalitats professionals, escala i corda i raspall, raó per la qual és el títol més prestigiós de la temporada. També rep el nom de «Fris Grec», en ser una reproducció d'un fris de la Grècia Clàssica, que data del Segle VI aC, on apareixen sis pilotaires reproduint diferents postures de colp. Els set jugadors en guanyar-lo han sigut Genovés, Sarasol, Álvaro i Soro III en Escala i Corda, i Pasqual II i Waldo i Victoria Díez Sanjuán, en raspall.
El campió de l'Individual també rebia una reproducció de l'Escultura de les mans de Manolo Boix, realitzada en 1992 en el marc d'una exposició sobre la Pilota valenciana. Este trofeu estava patrocinat per Bancaixa.
Al campió de l'Individual se li dona un trofeu amb una reproducció xicoteta del fris, i si el guanya per segona vegada se li fa entrega d'un trofeu un poc més gran. Si el guanya tres vegades consecutives (o cinc alternes) se li dona una reproducció de la Feninde a gran mida.
El nom, feninde, és el d'una antiga modalitat del joc de pilota. No se si sap si el fris formava part del peu d'una estàtua o si formava part de l'antiga muralla d'Atenes. L'original es troba al Museu d'Àtica, a Atenes.

## Referències

* 1 2 3 4 «Secció AL TRINQUET del programa TRINQUET». Punt 2, anterior a 2010. [Consulta: 17 novembre 2016].
* ↑ J. C. Rodríguez «Els pretendents de la Feninde». Superdeporte, 16-10-2017 [Consulta: 21 octubre 2017]. Arxivat 21 October 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-10-21. [Consulta: 21 octubre 2017].
* 1 2 3 4 Sanchis, Guillem «El sexto de la Feninde». Las Provincias, 02-11-2014.
* ↑ Cerdà i Garcia 2009, p. 18
* ↑ Cerdà i Garcia 2009, p. 146
* ↑ «La liberación de Genovés II. Las Provincias». Las Provincias, 30-03-2009.
* ↑ Iñúrria, Victor «Pilota al Món». PilotaVeu. Arxivat de l'original el 2016-11-17 [Consulta: 17 novembre 2016]. Arxivat 2016-11-17 a Wayback Machine.
* ↑ Cerdà i Garcia 2009, p. 17

## Bibliografia

* Cerdà Arroyo, Paco; Garcia, Purificació. La revolució va de bo!: La modernització de la pilota valenciana. València: Universitat de València, 2009, p. 252. ISBN 978-84-370-7618-8.
# Zolotè

Zolotè (en ucraïnès: Золотé; en rus: Золотое, Zolotoie, Traducció literal. «Daurat») és una ciutat del raion de Sievierodonetsk de la província de Luhansk a Ucraïna, situada actualment a zona autoproclamada República Popular de Luhansk de la Rússia. Població: 13.203 (2021). La ciutat està formada per pobles que es van fusionar per crear Zolotè. Actualment aquests pobles estan numerats en una seqüència a partir de Zolotè-1 a Zolotè-5. Abans de la creació de Zolotè es deien Karbonit, Rodina, Stakhanovets, Maryvka i Partyzansky.
Durant la guerra al Donbàs, les autoritats ucraïneses van perdre el control de parts de Zolotè davant l'autoproclamada República Popular de Luhansk (LPR). Zolotè-5 (formalment anomenada Maryvka) va passar sota el control total de la LPR. Zolotè-4 (Patrizansky) i Zolotè-3 (Stakhanovets) es van situar a la "zona grisa" entre les parts en conflicte. El 30 de juny de 2018 l'exèrcit ucraïnès va prendre el control total de Zolotè-4, tot i que els activistes ucraïnesos van declarar que la presa de possessió del poble es va fer, ja que segons ells els soldats ucraïnesos estaven a la zona des del 2014
El 7 d'octubre de 2014, per facilitar el govern de la província de Luhansk, la Rada Suprema va fer alguns canvis en les divisions administratives, de manera que les localitats de les àrees controlades pel govern es van agrupar en districtes. En particular, les ciutats de Hirskè i Zolotè i els assentaments de tipus urbà de Nyzhnie i Tóixkivka van ser traslladats del municipi de Pervomaisk al raion de Popasna.
Zolotoie va passar sota el control de la República Popular de Luhansk el 23 de juny de 2022. Es va afirmar que al voltant de 2.000 soldats ucraïnesos estaven envoltats a la ciutat abans de la seva alliberació durant la batalla del Donbàs.

## Demografia

Llengua nativa a partir del cens d'Ucraïna de 2001 (aquesta llista també conté àrees controlades per la República Popular de Luhansk):
* Rus 50,34%
* Ucraïnès 43,93%
* Belarús 0,35%

## Referències

* 1 2 3 Head of Zolotè in Donbas: Gray zone shrinks with liberated village, UNIAN (2 July 2018)
* 1 2 3 4 5 «Без крыши над головой: как помогают, оставшимся без дома жителям Луганщины» (en rus). tribun.com.ua. [Consulta: 5 agost 2017].
* ↑ Russian-led forces suffer huge losses within week – JFO, UNIAN (2 July 2018)
* ↑ Atlantic Council's Digital Forensic Research Lab , 20-07-2018 [Consulta: 21 juliol 2018].
* ↑ «Рада изменила границы районов Луганской области» (en rus). Lenta.ru, 07-10-2014 [Consulta: 28 novembre 2015].
* ↑ «Ukraine loses key district south lysychansk russian forces official 2022-06-24». Reuters, 24-06-2022. [Consulta: 24 juny 2022].
* ↑ «Home». ukrcensus.gov.ua.
# Agathaumas sylvestris

Agathaumas sylvestris és el nom donat a les restes fòssils d'un gran ceratòpsid trobades a Wyoming. Va viure durant el Cretaci superior (Maastrichtià), fa entre 65 i 70 milions d'anys. És important, ja que es tracta del primer ceratopsià les restes del qual foren trobades i descrites per un paleontòleg. Aquesta espècie es coneix molt poc a causa del fet que els únics fòssils trobats són de la meitat posterior del dinosaure. Es considera nomen dubium i es discuteix si en realitat es tracta d'un triceratop o d'un torosaure.
# Vilamostausson

Vilamostausson (en francès i oficial Villemoustaussou) és un municipi de França de la regió d'Occitània, al departament de l'Aude

## Persones il·lustres

* Henri Gougaud (1936-2024), escriptor.
# Vomitori

El terme vomitori s'empra per denominar la porta o obertura dels circs o teatres antics, o de locals anàlegs moderns, que serveix perquè el públic pugui entrar i sortir de les grades.
D'aquesta manera, el públic situat en cada sector de la graderia, accedeix a l'interior o es pot adreçar al vomitori més proper per sortir d'aquest espai.

## Referències

* ↑ Ching, Francis D.K.. Diccionario visual de arquitectura (en castellà). Barcelona: Gustavo Gili, S.A., 2004, p. 251. ISBN 9788425220203.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.299. DL M-50.522-2002. ISBN 84-8332-391-5 [Consulta: 8 desembre 2014].

## Enllaços externs

* «Vomitori». Gran Enciclopèdia Catalana. Barcelona: Grup Enciclopèdia Catalana.